במאמר המתאר את השינויים שחלו ברוסיה מאז עלה ולדימיר פוטין לשלטון לראשונה לפני 12 שנים, טוען המגזין "אקונומיסט" כי עידן פוטין קרב לסיומו, למרות הבחירות ביום ראשון, בהן צפוי פוטין לנצח ברוב קולות. "חוסר הודאות צפויה להגיע לאחר הבחירות, ולא לפניהם. ההתפתחויות בחודשים האחרונים הראו כי פוטין לא יוכל לשלוט במדינה עד אין קץ. תחילת הסוף לשלטונו כבר הגיעה. האם מדובר בסוף טוב או רע - זה כבר תלוי בו", נכתב במאמר.
המאמר תיאר את האופוזיציה הגדלה לפוטין ולשחיתויות בממשל שלו, וציין כי הוא ייבחר "לא כיוון שהוא פופולרי להחריד, אלא כיוון שלתומכיו תצטרף תערובת של זיוף קולות ופסילת כל מועמד סביר אחר".
עוד תיאר המאמר את הסיבות לפופולריות של פוטין עד כה - הכאוס ששלט ברוסיה והסדר היחסי שהביא עימו פוטין לשלטון. "אך רוסיה משתנה", הצהיר "אקונומיסט", והמשיך: "מעמד בינוני עשיר וקולני יותר קם על רגליו, כזה שמזהה את רוסיה כקלפטוקרטיה בעלת שלטון קלוקל". בכך התייחס המגזין למחאות שפרצו ברוסיה מאז הודיע פוטין, כיום ראש הממשלה, על כוונתו להתמודד פעם נוספת על הנשיאות, והוחרפו לאחר טענות לזיוף קולות בבחירות לדומה, הפרלמנט הרוסי.
המגזין פורש בפני פוטין שתי אפשרויות תגובה: "לדכא את הדרישה לשינוי, או לזרום איתה". להערכת "אקונומיסט", פוטין צפוי לנטות לכיוון אפשרות הדיכוי, עם ללמוד מהתנהלותו בעבר. אך המגזין גם מעריך כי בניגוד לעבר, כעת הוא צפוי להיתקל בהתנגדות משמעותית יותר, שעשויה גם להפיל אותו מהשלטון.
"אקונומיסט" ממליץ לפוטין לבחור בדרך השנייה דווקא - להבטיח שלא להתמודד פעם נוספת על הנשיאות ב-2018, לקיים את הבחירות לפרלמנט מחדש, לבצע רפורמות ולהפחית את הריכוזיות השלטונית.
דודו קובי: "יש פה אנשים שאני פשוט לא סובל"